Kuva: Yle Uutiset

Sää on jopa meteorologin mielestä ankean harmaata. Juuri mitään ei tapahdu. Ei sateita, ei lämmintä, ei kovia pakkasia. Ei myrskyjä.

Video: Yle Uutiset

Viikonloppu – samoin kuin alkuviikko – sujuu pääosin poutaisessa ja pilvisessä pakkassäässä. Lauantai-illan ja sunnuntaiaamun välillä lumisateita liikkuu maan pohjoisosissa ja lunta kertyy joitain senttejä. Muualle maahan sateita voidaan tämän hetkisen ennusteen mukaan odotella vasta loppuviikolla. Väliin ehkä sentään pilvipeite rakoilee, ja sittenhän saadaan syystalvista sään parhaimmistoa – poutaista, aurinkoista pakkassäätä. Lämpötilat siis ovat lähes koko maassa pakkasella, etelässä ehkä osin plussallakin ja pohjoisessa ollaan pakkasella 5..10 astetta. Öisin on koko maassa kylmempää.

Kuva: Yle Uutiset

Kuva: Yle Uutiset

Sään yksitoikkoisuus välittyy selvästi myös pitkissä ennusteissa, joissa ei tapahdu juuri mitään..

Sääennnuste ei siis ole tuomassa muutosta myöskään ajankohtaan nähden heikkoon lumitilanteeseen. Viikonloppuna pohjoiseen tulee hiukan uutta lunta, mutta suuressa osassa maata lumipeitettä joudutaan vielä odottamaan.

Syksyisin myrskyää keskimäärin neljä kertaa syys-marraskuussa. Lokakuuhun mennessä vuosittain on keskimäärin 12,6 myrskypäivää, tänä vuonna vain viisi! Viime vuonna myrskypäiviä oli tähän aikaan vuodesta niin ikään vain neljä, mutta marras- ja joulukuu korjasi tilastoa yhteensä 10 myrskypäivällä. Koko vuonna myrskypäiviä on keskimäärin 19, joten siihen on vielä tänä vuonna matkaa. Saa nähdä miten käy.